अलग-अलग तरह की स्किन टाइप के लिए अलग-अलग टाइप के मॉइस्चराइज़र बनाए जाते हैं। आपकी स्किन का प्रकार आपके शरीर के कुछ भागों से अलग हो सकता है (जैसे कि, शायद आपका चेहरा ऑइली रह सकता है, जबकि आपके पैर रूखे)। आपको आपके शरीर के लिए (अपने चेहरे और शरीर) उनके हिस्सों की स्किन टाइप के अनुसार एक मॉइस्चराइज़र सिलेक्ट करना चाहिए। स्किन के प्रकार इस प्रकार हैं:   नॉर्मल स्किन — जिस त्वचा में नमी का नेचुरल बैलेंस बना रह सकता है। नॉर्मल स्किन को फ्रेश दिखते रहने के लिए केवल एक हल्के, वॉटर-बेस्ड मॉइस्चराइज़र की जरूरत पड़ती है।  ड्राय स्किन (रूखी त्वचा) — ऐसी त्वचा, जो कुछ खास जगहों पर बहुत ज्यादा ड्राय, और कभी-कभी तो क्रेक या दरार वाली होती है। रूखी त्वचा को सही तरीके से हाइड्रेट करने के लिए एक हैवी, ऑइल-बेस्ड मॉइस्चराइज़र की जरूरत होती है।  ऑइली स्किन — ऐसी त्वचा, जिस पर आमतौर पर चेहरे पर एक या ज्यादा जगहों पर ऑइल के दाग रहते हैं। ऑइली स्किन पर मुहाँसे और ब्रेकआउट्स होने का रिस्क ज्यादा होता है। भले ही ये आपको थोड़ा उल्टा जैसा लग रहा होगा, लेकिन ऑइली स्किन को मॉइस्चराइज़ किए जाने की जरूरत होती है, खासतौर पर उसे धोने के बाद में। ऑइली स्किन के लिए, एक बहुत हल्के, वॉटर-बेस्ड मॉइस्चराइज़र का इस्तेमाल करें, जो पोर्स को क्लोग न करता हो।  सेंसिटिव स्किन — सेंसिटिव स्किन आसानी से इरिटेट हो सकती है और शायद किसी प्रॉडक्ट का इस्तेमाल करने की वजह से रेड, खुजली वाली या शायद रैश भी आ जाते हैं। इरिटेशन से बचने में मदद के लिए आपको एक ऐसे मॉइस्चराइज़र को चुनने की कोशिश करना चाहिए, जिसमें सेंसिटिव स्किन को आराम देने के लिए सूदिंग इंग्रेडिएंट्स मौजूद हों। आपको खुशबू और डाइ वाले मॉइस्चराइज़र का इस्तेमाल करने से भी बचना चाहिए, क्योंकि इस तरह के प्रॉडक्ट से स्किन को इरिटेशन होने की संभावना ज्यादा रहती है।  मेच्योर स्किन — स्किन की उम्र बढ़ने के साथ, ऑइल प्रोड्यूस करने वाली ग्लैंड्स धीमी हो जाती हैं और त्वचा ज्यादा रूखी हो जाती है। अगर एंटीऑक्सीडेंट्स वाले या अल्फा हाइड्रोक्सी एसिड्स वाले प्रॉडक्ट का इस्तेमाल किया जाए, तो मेच्योर स्किन में नमी को रोका जा सकता है। कुछ मॉइस्चराइज़र को पुरानी या ढलती उम्र की त्वचा के लिए डिजाइन किया गया होता है, जो महीन रेखाओं और झुर्रियों को कम करने में मदद करते हैं। वहीं दूसरे मॉइस्चराइज़र में ऐसे एक्सट्रा इंग्रेडिएंट्स भी मौजूद होते हैं, जो एक्ने जैसी कुछ खास कंडीशंस में मदद करते हैं। एक मॉइस्चराइज़र को सिलेक्ट करने से पहले, अपनी उस खास परेशानी के बारे में सोचें, जिसे आप ठीक करना चाहते हैं।  सीजन की वजह से (जैसे कि ठंड में आपकी स्किन रूखी हो सकती है, जबकि गर्मियों में आपकी त्वचा नॉर्मल रहती है) और कुछ दूसरी मेडिकल कंडीशंस (जैसे कि प्रेग्नेंसी, मीनोपॉज, बगैरह) की वजह से भी आपका स्किन टाइप बदल सकता है। आपकी स्किन टाइप बदलने के साथ अपने मॉइस्चराइज़र को भी बदल लें। किसी भी मॉइस्चराइज़र की कीमत का उसकी क्वालिटी से कोई लेना-देना नहीं होता है। अगर कोई एक मॉइस्चराइज़र आपके लिए काम नहीं कर रहा है, तो जब तक आपको आपकी जरूरतों के हिसाब से परफेक्ट मॉइस्चराइज़र नहीं मिल जाता, तब तक एक्सपरिमेंट करते रहें। कभी-कभी, खासतौर पर सर्दियों में, हवा इतनी रूखी हो जाती है कि ये आपकी त्वचा से नमी को खींचती हुई महसूस होती है। अपने घर में एक ह्यूमिडिफ़ायर का इस्तेमाल करना इससे बचने में मदद करने का एक तरीका होता है। आप ह्यूमिडिफ़ायर को सीधे अपने फर्नेंस पर (अगर आप ऐसी जगह रहते हैं, जहां आपके पास में एक फर्नेंस है) पर रख सकते हैं, या फिर आप एक ऐसा ह्यूमिडिफ़ायर खरीद सकते हैं, जिसे एक कमरे में इस्तेमाल किया जा सके।
Determine your skin type. Think of other considerations. Use a humidifier.